पॉलिथीन के खिलाफ अभियान चलाने का निर्णय
कलेक्टरनरेश कुमार शर्मा की अध्यक्षता में गुरुवार को उनके कक्ष में जिला पर्यावरण समिति की बैठक हुई। बैठक में उन्होंने पर्यावरण प्रदूषण की रोकथाम के लिए नगर परिषद के अधिकारी समस्त उपखंड अधिकारियों को पॉलीथिन की रोकथाम के लिए विशेष अभियान चलाकर सख्त कार्रवाई करने के निर्देश दिए। कलेक्टर ने जिला चिकित्सालय, सीएचसी, पीएचसी एवं निजी चिकित्सालयों में बायोमेडिकल वेस्ट का नियमित रूप से निस्तारण करने एवं डीएफओ को इस संबंध में विधिवत कार्रवाई करने को कहा।
नगर परिषद नगर पालिका के अधिकारी को मैरिज होम्स से कचरे का निस्तारण कराने, अवैध मैरिज होम्स के खिलाफ कार्रवाई करने, संशोधित दरें वसूलने वृक्ष कुंज योजना के प्रस्ताव भेजने के निर्देश दिए। जिले में अवैध खनन नहीं रोकने पर नाराजगी जताई तथा खनिज विभाग के सहायक अभियंता को सख्त कार्रवाई करने के लिए निर्देश दिए। उप वन संरक्षक पीएम सेवदा को एनएचएआई द्वारा अब तक किए वृक्षारोपण की क्षेत्रीय वन अधिकारी द्वारा जांच कराने को कहा।
दौसा| पंचायतराज मंत्रालयिक कर्मचारी वेलफेयर समिति के पदाधिकारियों ने कैडर स्ट्रैंथ संशोधित करने सहित 11 सूत्री मांगों का ज्ञापन गुरुवार को कलेक्टर को सौंपा। मुख्यमंत्री के नाम सौंपे ज्ञापन में मंत्रालयिक संवर्ग में तीसरी पदोन्नति एवं कनिष्ठ लिपिकों को पदोन्नति के लिए पद सृजित करने की मांग की। जिलाध्यक्ष रामेश्वर प्रसाद शर्मा संरक्षक छुट्टन लाल मीणा ने बताया कि लिपिक ग्रेड द्वितीय को समान संवर्ग का होने पर भी ग्राम सेवक के नियंत्रण में रखने से कर्मचारियों में रोष व्याप्त है। मंत्री मंडलीय उप समिति के आश्वासन के बावजूद अभी तक कोई आदेश प्रसारित नहीं किए गए हैं। वर्ष 2013 में नियुक्त कनिष्ठ लिपिकों का परिवीक्षा काल समाप्त हुए 2 साल होने के बाद भी उन्हें स्थाई नहीं किया गया है। बकाया वेतन एरियर भी नहीं दिया जा रहा है। ज्ञापन देने वालों में हेमंत शर्मा, जगदीश सैनी, निशांत जांगिड़, नीरज शर्मा, रितेश, सीताराम मीणा, बजरंग सिंह गुर्जर आदि थे।
दौसा. जिलापर्यावरण समिति की बैठक को संबोधित करते कलेक्टर।
बैठक
hin_Deva hin_Deva hin_Deva hin_Deva hin_Deva npi_Deva